ئەمڕۆ بە هەزاران کەس لە ئیسپانیا لە گۆرەپانی سەرەکی لە شاری بەرسلۆنە یەک خولەک بە بێدەنگی راوەستان بۆ رێزلێنان لە قوربانیانی ئەو دوو هێرشە تیرۆرستیەی بە ئوتومبیل ئەنجامدران و تیایاندا بەلای کەم 14 کەس گیانیان لەدەستدا و پتر لە 100 کەسیش برینداربوون.
جێگری باڵیۆزی کۆریای باکوور لە نەتەوە یەکگرتووەکان بە سکرتێری گشتی نەتەوە یەکگرتووەکان ئەنتۆنیۆ گۆتێرێشی ڕاگەیاند کە بەرنامە ناوەکییەکەی کۆریای باکوور بەهیچ شێوەیەک ناخرێتە ژێر گفتوگۆکردنەوە هەتاوەکوو ئەمەریکا بەردەوام بێت لە سیاسەتە هەڕەشەیی و دوژمنانەییەکانی
وەزیری دەرەوەی ئەمەریکا رێکس تیلەرسن وتی ئەمەریکا ئامادەیە یارمەتی بەرپرسانی ئیسپانی بدات لە لێکۆڵینەوەکانیاندا سەبارەت بە ڕووداوەکەی شاری بەرشەلۆنە و وتی ئەمەریکا پابەندە بە ڕاوەدوونانی تیرۆریستان لە سەرانسەری جیهاندا
جەنەڕاڵی باڵای ئەمەریکا دەڵێت ئەمەریکا و کۆریای باشوورهەفتەی داهاتوو بەردەوام دەبن لە ڕاهێنانە سەربازییە هاوبەشیەکانیان و داواکانی چین و کۆریای باکوور ڕەت دەکەنەوە بۆ وەستاندنی ڕاهێنانە ساڵانەییەکانیان
کاربەدەسـتانی پـۆلیس دەڵێن کەسێـک بە ڤانێـکەوە چەندان کەسی لە مەیدانێـکی قەرەباڵغی شاری بەرشلۆنەی ئیسپانیا کردووە بە ژێرەوە و لە ئاکامدا 13 کەس گیانیان لەدەسـتداوە و بە لایەنی کەم 50 کەسی دیکە برینداربوون
ئەفسەرێکی باڵای چینی وتی کارەکانی ئەمەریکا سەبارەت بە تایوان و مانۆڕەکانی لە دەریای باشووری چین و بڵاوکردنەوەی سیستمی بەرگری موشەکی لە کۆریای باشوور هەڵەن و کاریگەرییەکی نەرێنی بەجێ هێشتووە لەسەر پەیوەندییە سەربازییەکانی نێوان دوو وڵاتەکە و متمانەی نێوانیان